M E G Á L L A P O D Á S 
HELYI KÖZBIZTONSÁGOT ÉRINTŐ FELADATOK ELLÁTÁSÁRA

Amely létrejött egyrészről a
Budapesti Rendőr-főkapitányság 
székhely: 1139 Budapest, Teve utca 4-6. 
adószám: 15720388-2-51 
képviseli: Dr. Terdik Tamás r. dandártábornok, rendőrségi tanácsos, Budapest rendőrfőkapitánya
(a továbbiakban: BRFK)

másrészről
Budapest Főváros II. Kerületi Önkormányzat 
székhely: 1024 Budapest, Mechwart liget 1.
adószám: 15735650-2-41 
képviseli: Őrsi Gergely Polgármester
(a továbbiakban: Önkormányzat)

(a továbbiakban együtt: Felek) között alulírott helyen és napon az alább részletezett feltételek mellett.

Felek a jelen megállapodást közszolgálati feladat ellátására a Rendőrségről szóló 1994. évi XXXIV. törvényben és Magyarország helyi önkormányzatairól szóló 2011. évi CLXXXIX. törvényben foglaltak alapján kötik, annak érdekében, hogy Budapest II. kerület közrendje és közbiztonsága javuljon.

Az Önkormányzat kijelenti, hogy fontosnak tartja Budapest II. kerületének közbiztonságát, ezért a BRFK részére a közterületek és nyilvános helyek megerősített rendőri ellenőrzését szolgáló közbiztonsági tevékenység túlszolgálatának díjazására, elsősorban a II. kerület frekventált, gyakran látogatott helyei biztonságának erősítésére, illetve a térfigyelős tevékenység során szükségessé váló túlszolgálat finanszírozására 40.152.000.,-Ft, azaz negyvenmillió-százötvenkétezer forint összegű támogatást biztosít a jelen Megállapodásban meghatározottak szerint.

Az Önkormányzat tudomásul veszi, hogy a BRFK a jelen megállapodásban szereplő vállalásait a rendvédelmi feladatokat ellátó szervek hivatásos állománynak szolgálati jogviszonyáról szóló 2015. évi XLII. törvény 139. § (2) bekezdésében foglalt korlátozás figyelembevételével teljesíti, amely úgy rendelkezik, hogy a szolgálati érdekből elrendelhető túlszolgálat maximális időtartamát úgy kell meghatározni, hogy a heti szolgálatteljesítési idő és a túlszolgálat együttesen nem haladhatja meg a munkaidő-szervezés egyes szempontjairól szóló 2003. november 4-i 2003/88/EK európai parlamenti és tanácsi irányelv 6. cikk b) pontjában meghatározott heti időtartamot, a 134. § (2) bekezdése szerinti időkeret alkalmazása esetén négyhavi átlagban nem haladhatja meg az irányelvben meghatározott heti időtartamot.

Erre tekintettel a BRFK a rendőri szolgálatellátás sérelme nélkül a megerősített rendőri jelenlét teljesítése érdekében a túlszolgálatot ténylegesen végrehajtó személy részére évente legfeljebb 100 óra túlszolgálat elrendelését vállalja. Kivételesen indokolt esetben Budapest rendőrfőkapitánya az egy irányadó óraszámot meghaladó túlszolgálat elrendelését a rendőrkapitányság vezetőjének indoklással ellátott előterjesztése alapján engedélyezheti.

I. A BRFK vállalásai a BRFK II. kerületi Rendőrkapitányság a (továbbiakban: Rendőrkapitányság) közreműködésével 

1.	A BRFK a juttatást elfogadja és kötelezettséget vállal arra, hogy a közbiztonsági tevékenység túlszolgálat keretében történő díjazására, illetve a közterhek fedezetére rendelkezésre bocsátott összeget elkülönítve kezeli, és azt kizárólag Budapest II. kerületében teljesített, az állományilletékes parancsnok által elrendelt és igazolt túlszolgálat kifizetésére használja fel.

2.	Az Önkormányzat részére a 2021. év március hónap 01. nap és 2022. év február hónap 28. nap között túlszolgálat során teljesített óraszámokról 2022. év március hónap 15. napjáig elszámolást küld.

3.	A BRFK kötelezettséget vállal arra, hogy az Önkormányzat részére a tárgyhónapot követő hónap 05. napjáig kimutatást küld a teljesített óraszámokról, valamint az elrendelt túlszolgálatban részt vett személyekről és annak pontos összegéről.

II. Az Önkormányzat vállalásai

4.	Az Önkormányzat vállalja, hogy a közbiztonsági tevékenység során szükségessé váló túlszolgálatot az 5. pontban foglaltak szerint finanszírozza.

5.	Az állományilletékes parancsnok által elrendelt és teljesítést követően a I.3. pont szerinti kimutatásban igazolt (a kifizetőt terhelő járulékokat is tartalmazó) összeget minden hónap 25. napjáig átutalja a BRFK Magyar Államkincstárnál vezetett 10023002-01451430 számú számlájára. 

III. Közös rendelkezések

6.	Jelen megállapodás 2021. év március hónap 01. napjától 2022. év február 28. napjáig tartó határozott időtartamra szól, amelyet bármelyik Fél a másik Félhez intézett írásbeli nyilatkozatával – 30 (harminc) napos felmondási idővel – a megállapodás tartama alatt bármikor felmondhatja.

7.	Jelen megállapodást bármelyik Fél jogosult rendkívüli felmondással, azonnali hatállyal írásban felmondani, amennyiben a másik Fél a megállapodásban szabályozott valamely kötelezettségét súlyosan megszegi és magatartását a másik Fél kifejezett írásbeli felszólítása ellenére sem szünteti meg, a felszólítás kézhezvételét követő 15 (tizenöt) napon belül.

8.	Jelen megállapodás módosítása, kizárólag írásban a Felek közös megegyezésével történhet.

9.	A megállapodás megszüntetése esetén a Felek kötelesek egymással elszámolni, a megállapodás megszüntetését követő 30 (harminc) napon belül.

10.	A Felek tájékoztatják egymást azokban az esetekben, amikor azt a másik Fél szervezeti működése vagy feladatellátása szükségessé teszi. Az esetleges jogvitákat előzetesen egyeztetéssel oldják meg. 

11.	A Felek a megállapodás teljesülését, eredményét és tapasztalatait a tárgyévet követő év március 31. napjáig áttekintik és írásban értékelik.

12.	A Felek által nem szabályozott kérdésekben a Polgári Törvénykönyvről szóló 2013. évi V. törvény, a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény, a Rendőrség Szolgálati Szabályzatáról szóló 30/2011. (IX. 22.) BM rendelet és az Rtv. rendelkezései az irányadók. 

13.	Felek a jelen megállapodást – amely három számozott oldalból áll és öt egymással megegyező eredeti példányban készült – elolvasás után, mint akaratukkal mindenben egyezőt, jóváhagyólag írják alá.

Budapest, 2021. …………….. hó …….. nap

……………………………………..			………………………………………….
     Őrsi Gergely Polgármester		         Dr. Terdik Tamás r. dandártábornok
   Budapest Főváros II. Kerületi		                 rendőrségi tanácsos
	  Önkormányzata		                  Budapest Rendőrfőkapitánya
             						     Budapesti Rendőr-főkapitányság

Előzetes jogi ellenőrzés:

…………………………………..			……………………………………….

Pénzügyi ellenjegyzés:

…………………………………..			……………………………………….

Kapják:
	1. pld. BRFK
	2. pld. BRFK II. ker. Rendőrkapitányság
	3. pld. BRFK Gazdasági Igazgatóság Közgazdasági Osztály
	4-5. pld. Önkormányzat